Birt þann 13. apríl , 2012 | Höfundur : Nörd Norðursins PlayStation Vita prófuð Fyrr á þessu ári kom hin marg umrædda PlayStation Vita leikjavél út . Vita er þriðja handhelda leikjatölvan sem Sony gefur út . Eftir vel heppnaða frumraun ( PSP ) áttu þeir þó brattann að sækja því enginn vafi liggur á um að PSP Go frá árinu 2009 , var í einu og öllu misheppnaðasta leikjavél Sony til þessa . Sony menn voru þó ekki tilbúnir að gefast upp og gerðu sitt besta til þess að vinna neytendur aftur á sitt band . Loks eftir þriggja ára framleiðslu leit PS Vita dagsins ljós , en hefur hún það sem til þarf til að koma Sony aftur á strik markaði handheldra leikjatölva eða er hún einfaldlega næsta PSP Go ? Tölvubúnaðurinn Þessi hluti fer í tæknilegri hluta vélarinnar og fyrir þá sem hafa ekki áhuga á slíku mæli ég með að farabeint í næsta hluta . ARM Cortex ™ - A 9 core 4 - kjarna örgjörvinn og SGX 543 MP 4 + skjákortið , í sameiningu við 512 mb RAM og 128 mb VRAM gera það að verkum að Vita tölvan er öflugasta handhelda leikjatölvan sem hefur verið framleidd til þessa . Til að gera gott betra hefur tölvan 5 ” OLED skjá með 960 × 544 pixla upplausn sem er til að mynda töluvert hærra en var að finna á PS2 leikjatölvunni , þar sem að nánast allir leikir buðu upp á 640 × 448 pixla upplausn . Auk þess er að finna finna tvær myndavélar á Vita vélinni , bæði að framan og að aftan , tvo snertifleti , þ.e. aðalskjá tölvunnar og bakflöt tölvunnar sem er í heild sinni snertiskjár , innbyggða hátalara , hljóðnema , netkort ( fyrir þá sem kaupa dýrari útgáfuna fá þar að auki Wi-Fi ) . Tölvan er með innbyggðann hreyfiskynjara sem gerir tölvunni kleift að greina hvernig hún snýr og hreyfist , tæknin á bakvið þetta er sú sama og má finna í fjarstýringum PlayStation 3 . Rafhlöðuending tölvunnar er á bilinu 3 - 5 tímar með tölvuleik í gangi , en allt að 10 tímar þegar hlustað er á tónlist með læstann skjá . Ef við förum aftur að tala mannamál þá er nauðsynlegt að líta næst á notendaviðmótið . Tölvan hefur alla þá takka sem er að finna á venjulegri PS3 fjarstýringu , að frátöldum tveimur hliðartökkum ( R 2 og L 2 ) , þ.e.a.s. hún hefur fyrst allra handheldra leikjatölva 2 stýripinna , sem mörgum fannst vanta á PSP og PSP GO tölvunum . Þessa takka notar maður í flest öllum tölvuleikjum , en almennt er fremri snertiskjárinn notaður við aðra notkun . Auðvelt er að læra á viðmótið og er notkunin þægileg . Það minnir frekar á Wii viðmótið heldur en það sem er að finna í PS3 og PSP , en með tilkomu snertiskjásins skilur maður fullkomlega afhverju þessi breyting var gerð , enda væri heldur óþægilegra að vafra á gamla viðmótinu á snertiskjá . Vita býður upp á ágætis úrval tölvuleikja og hefur því verið fleygt fram að þetta sé eitt myndarlegasta „ útgáfudags úrval “ sem nokkur leikjavél hefur skartað . Alla leiki og forrit er hægt að ná í rafrænt í gegnum vefverslun tölvunnar , gegn gjaldi að sjálfsögðu . Þar er að finna alla nýjustu PS Vita leikina jafnt og gamla PSP leiki , auk ýmissa forrita . Alla leiki og forrit er hægt að ná í rafrænt í gegnum vefverslun tölvunnar , gegn gjaldi að sjálfsögðu . Þar er að finna alla nýjustu PS Vita leikina jafnt og gamla PSP leiki , auk ýmissa forrita . Hinsvegar má sjá að listinn er enn sem stendur fremur stuttur og margir stærstu titlarnir sem nefndir hafa verið til útgáfu eiga enn eftir að líta dagsins ljós . Þangað til verða leikir á borð við Uncharted : Golden Abyss og Rayman Origins að nægja , sem er að mínu mati alls ekki slæmt . Það eru fáanlegir leikir fyrir alla aldurshópa , allt frá Little Deviants til Unit 13 og allt þar á milli . Þegar allt kemur til alls ættu allir að geta fundið leik við sitt hæfi , og ef ekki , þá er alltaf hægt að finna einhverja gamla og góða leiki í rafrænu verslun tölvunnar . Líkt og ég minntist á fyrr í greininni býður tölvan vægast sagt upp á flott notendaviðmót , og ég efast ekki um að allir sem eignast vélina muni finna eitthvað við hana sem höfðar til sín . Hún spilar leiki alveg ótrúlega vel , í frábærri grafík og hljóðkerfið er í sama flokki . Myndavélarnar eru engar gamaldags símamyndavélar heldur vandaðar stafrænar myndavélar og snertifletirnir , fremri snertiskjárinn í það minnsta , virka mun betur en ég hafði leyft mér að vona . Snertiflöturinn á bakhlið tölvunnar er mér enn sem komið er stór ráðgáta , en ætli maður verði ekki að bíða og sjá hvort þeir geri ekki eitthvað spennandi með hann í framtíðinni . Stýringar í leikjum eru mjög góðar , og að geta loksins spilað leiki á ferðinni með tveimur stýripinnum er gjörsamlega unaðslegt og lætur mann virkilega hlakka til leikja eins og Gravity Rush og endurútgáfu Final Fantasy X sem kemur út fyrir PS Vita og PS3 seinna á árinu . Ég gerði mitt besta til að finna galla við vélina , en í fyllstu hreinskilni reyndist mér það erfitt . Þegar ég fékk vélina fyrst í hendurnar voru væntingar mínar mjög lágar og ég hafði enga trú á þessu fyrirbæri , enda var ég aldrei hrifinn af PSP þótt hún hafi haft nokkra mjög fína leiki . Einn stór galli heftir þó þessa vél líkt og flestar nýjar leikjatölvur , sem hefur eflaust farið fyrir brjóstið á mörgum , að mér meðtöldum . Það er að sjálfsögðu verðið . Ódýrari vélin er seld hérlendis á 49.995 kr. og sú dýrari á 69.995 kr. sem er meira en menn eru að borga fyrir PS3 nú til dags . Til að bæta gráu ofaná svart fylgir hvorki minniskubbur né hulstur með tölvunni og er þá margan tölvuleikja unnandann farið að verkja í veskið . Þetta verð er þó alls ekki óskiljanlegt ef litið er til þess að vélin kostar 42.000 kr á bresku Amazon síðunni . Að lokum Eins og ég hef tekið fram , þá er vélin að mínu mati næsta skrefið á markaði handheldra leikjatölva . Sony er enn og aftur að gera sitt besta til að auka samkeppni á tölvuleikjamarkaðnum , en Nintendo hafði allt til komu PSP , svo gott sem stjórnað markaði handheldra leikjatölva . Tölvan kom mér skemmtilega á óvart og get ég vottað fyrir það að hún stendur undir öllum loforðum sem gefin eru í auglýsingum og meira til . PS Vita er virkilega vönduð vél og þrátt fyrir hátt verðlag er hún hverrar krónu virði . Þegar allt kemur til alls tel ég að Sony hafi með PS Vita lagt grunninn að því sem koma skal í framtíð handheldra leikjatölva og mér sýnist framtíðin vera björt .